《九龙山怀友》
元代·郑东

风雨两乡难缩地，小窗时读去年诗。九龙何处云深浅，一雁不来人别离。

老树引藤秋结子，黄猿窥果昼呼儿。遥知句就无人解，月落山灵堕泪时。

作者简介：温州平阳人，字季明，号杲斋。幼嗜书，明《春秋》。尝应科举，不合主司，即弃去，致力为古文。欧阳玄奇其才，欲荐之，会疾卒。弟郑采亦有文名。有《郑氏联璧集》。